CELEX: 32006L0065
Language: sk
Date: 2006-07-19 00:00:00
Title: Smernica Komisie 2006/65/ES z  19. júla 2006 , ktorou sa mení a dopĺňa smernica 76/768/EHS týkajúca sa kozmetických výrobkov s cieľom prispôsobiť jej prílohy II a III technickému pokroku   (Text s významom pre EHP)

20.7.2006   
            
            
               SK
            
            
               Úradný vestník Európskej únie
            
            
               L 198/11
            
         
      SMERNICA KOMISIE 2006/65/ES
   z 19. júla 2006,
   ktorou sa mení a dopĺňa smernica 76/768/EHS týkajúca sa kozmetických výrobkov s cieľom prispôsobiť jej prílohy II a III technickému pokroku
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre kozmetické výrobky a nepotravinové výrobky určené pre spotrebiteľov,
   keďže:
   
               (1)
            
            
               Na základe uverejnenia vedeckej štúdie pod názvom Používanie trvalých farieb na vlasy a riziko rakoviny močového mechúra v roku 2001 Vedecký výbor pre kozmetické výrobky a nepotravinové výrobky určené pre spotrebiteľov (SCCNFP, Scientific Committee on Cosmetic Products and Non-Food Products intended for Consumers) dospel k názoru, že potenciálne riziko je dôvodom na obavu. Odporučil, aby Komisia podnikla ďalšie kroky na kontrolu používania chemických látok, ktoré sa nachádzajú vo farbách na vlasy.
            
         
               (2)
            
            
               SCCNFP ďalej odporučil vytvoriť celkovú stratégiu posúdenia bezpečnosti farieb na vlasy vrátane požiadaviek testovania kozmetických zložiek, ktoré sa nachádzajú vo farbe na vlasy, na potenciálnu genotoxicitu/mutagenicitu.
            
         
               (3)
            
            
               Na základe stanovísk SCCNFP sa Komisia, členské štáty a zainteresované strany dohodli na celkovej stratégii regulácie farieb na vlasy, podľa ktorej sa od výrobného odvetvia požaduje, aby predložilo dokumentáciu s vedeckými údajmi o farbách na vlasy s cieľom ich posúdenia vedeckým výborom.
            
         
               (4)
            
            
               Rozhodlo sa, že prvý krok implementácie tejto stratégie sa bude prednostne týkať látok nachádzajúcich sa v trvalých farbách na vlasy, o ktoré nebol počas verejnej konzultácie vyjadrený výslovný záujem, pokiaľ ide o ich používanie vo farbách na vlasy. Preto by sa mali tieto látky zakázať.
            
         
               (5)
            
            
               Na základe stanoviska SCCNFP určité azofarbivá predstavujú pre spotrebiteľa zdravotné riziko. Z tohto dôvodu sa vypustili z pozitívneho zoznamu povolených farbív v kozmetických výrobkoch, uvedeného v prílohe IV k smernici 76/768/EHS. Z rovnakého dôvodu by sa malo zakázať, aby sa používali vo farbách na vlasy.
            
         
               (6)
            
            
               Pre látky používané vo farbách na vlasy, prechodne povolené v časti 2 prílohy III k smernici 76/768/EHS, by sa malo prechodné obdobie predĺžiť.
            
         
               (7)
            
            
               Prílohy II a III k smernici 76/768/EHS by sa preto mali zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,
            
         PRIJALA TÚTO SMERNICU:
   Článok 1
   Prílohy II a III k smernici 76/768/EHS sa menia a dopĺňajú v súlade s prílohou k tejto smernici.
   Článok 2
   Členské štáty prijmú všetky potrebné opatrenia, aby zabezpečili, že najneskôr od 1. decembra 2006 výrobcovia zo Spoločenstva alebo dovozcovia registrovaní v rámci Spoločenstva prestanú umiestňovať na trh, predávať alebo inak poskytovať konečnému spotrebiteľovi kozmetické výrobky, ktoré nie sú v súlade s touto smernicou.
   Článok 3
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. septembra 2006. Bezodkladne oznámia Komisii ich znenie a tabuľku zhody takýchto ustanovení a tejto smernice.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii text hlavných ustanovení vnútroštátnych právnych predpisov, ktoré prijmú v oblasti, na ktorú sa vzťahuje táto smernica.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.
   
      V Bruseli 19. júla 2006
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 262, 27.9.1976, s. 169. Smernica naposledy zmenená a doplnená smernicou Komisie 2005/80/ES (Ú. v. EÚ L 303, 22.11.2005, s. 32).
   
      PRÍLOHA
      Smernica 76/768/EHS sa mení a dopĺňa takto:
      
                  1.
               
               
                  V prílohe II sa pridávajú referenčné čísla 1212 – 1233:
                  
                              Ref. číslo
                           
                           
                              Chemický názov
                           
                           
                              Číslo CAS
                           
                        
                              „1212
                           
                           
                              6-metoxypyridín-2,3-diamín a jeho hydrochloridová soľ, ak sa používa ako látka vo výrobkoch na farbenie vlasov
                           
                           
                              94166-62-8
                           
                        
                              1213
                           
                           
                              Naftalén-2,3-diol, ak sa používa ako látka vo výrobkoch na farbenie vlasov
                           
                           
                              92-44-4
                           
                        
                              1214
                           
                           
                              N-fenyl-1,2,4-benzéntriamín, ak sa používa ako látka vo výrobkoch na farbenie vlasov
                           
                           
                              136-17-4
                           
                        
                              1215
                           
                           
                              3,5-diamino-2,6-bis(2-hydroxyetoxy)pyridín a jeho hydrochloridová soľ, ak sa používa ako látka vo výrobkoch na farbenie vlasov
                           
                           
                              117907-42-3
                           
                        
                              1216
                           
                           
                              4-amino-2-metoxymetylfenol a jeho hydrochloridová soľ, ak sa používa ako látka vo výrobkoch na farbenie vlasov
                           
                           
                              29785-47-5
                           
                        
                              1217
                           
                           
                              4,5-diamino-1-metyl-1H-pyrazol, dihydrochlorid a jeho hydrochloridová soľ, ak sa používa ako látka vo výrobkoch na farbenie vlasov
                           
                           
                              20055-01-0
                           
                        
                              1218
                           
                           
                              sulfát 1-[(4-chlórfenyl)metyl]-1H-pyrazol-4,5-diamónia (2 : 1), ak sa používa ako látka vo výrobkoch na farbenie vlasov
                           
                           
                              163183-00-4
                           
                        
                              1219
                           
                           
                              2-amino-4-chlórfenol, ak sa používa ako látka vo výrobkoch na farbenie vlasov
                           
                           
                              95-85-2
                           
                        
                              1220
                           
                           
                              4-hydroxyindol, ak sa používa ako látka vo výrobkoch na farbenie vlasov
                           
                           
                              2380-94-1
                           
                        
                              1221
                           
                           
                              2-metoxy-5-metyl-1,4-benzéndiamín a jeho hydrochloridová soľ, ak sa používa ako látka vo výrobkoch na farbenie vlasov
                           
                           
                              56496-88-9
                           
                        
                              1222
                           
                           
                              5-amino-4-fluór-2-metylfenol sulfát (2 : 1), ak sa používa ako látka vo výrobkoch na farbenie vlasov
                           
                           
                              163183-01-5
                           
                        
                              1223
                           
                           
                              3-dietylaminofenol, ak sa používa ako látka vo výrobkoch na farbenie vlasov
                           
                           
                              91-68-9
                           
                        
                              1224
                           
                           
                              N,N-dimetyl-2,6-pyridíndiamín a jeho hydrochloridová soľ, ak sa používa ako látka vo výrobkoch na farbenie vlasov
                           
                           
                               
                           
                        
                              1225
                           
                           
                              3-cyklopentylaminofenol, ak sa používa ako látka vo výrobkoch na farbenie vlasov
                           
                           
                              104903-49-3
                           
                        
                              1226
                           
                           
                              N-(2-metoxyetyl)-1,4-fenyléndiamín a jeho hydrochloridová soľ, ak sa používa ako látka vo výrobkoch na farbenie vlasov
                           
                           
                              72584-59-9
                           
                        
                              1227
                           
                           
                              2,4-diamíno-5-metylfenetol a jeho hydrochloridová soľ, ak sa používa ako látka vo výrobkoch na farbenie vlasov
                           
                           
                              113715-25-6
                           
                        
                              1228
                           
                           
                              Naftalén-1,7-diol, ak sa používa ako látka vo výrobkoch na farbenie vlasov
                           
                           
                              575-38-2
                           
                        
                              1229
                           
                           
                              Kyselina 3,4-diaminobenzoová, ak sa používa ako látka vo výrobkoch na farbenie vlasov
                           
                           
                              619-05-6
                           
                        
                              1230
                           
                           
                              2-aminometyl-p-aminofenol a jeho hydrochloridová soľ, ak sa používa ako látka vo výrobkoch na farbenie vlasov
                           
                           
                              79352-72-0
                           
                        
                              1231
                           
                           
                              1-[(2-metoxyfenyl)azo]-2-naftol (CI 12150), ak sa používa ako látka vo výrobkoch na farbenie vlasov
                           
                           
                              1229-55-6
                           
                        
                              1232
                           
                           
                              4-[[3-[(dimetylfenyl)diazenyl]-2,4-dihydroxyfenyl]diazenyl] benzénsulfonát sodný (CI 20170), ak sa používa ako látka vo výrobkoch na farbenie vlasov
                           
                           
                              1320-07-6
                           
                        
                              1233
                           
                           
                              5-(4-(fenyldiazenyl)fenyldiazenyl)-6-hydroxy naftalén-2,4-disulfonát sodný (CI 27290), ak sa používa ako látka vo výrobkoch na farbenie vlasov
                           
                           
                              5413-75-2“
                           
                        
            
                  2.
               
               
                  Stĺpec g) v časti 2 prílohy III sa mení a dopĺňa takto:
                  
                              a)
                           
                           
                              referenčné čísla 17, 23, 40, 42 sa vypúšťajú;
                           
                        
                              b)
                           
                           
                              pre referenčné čísla 1, 2, 8, 13, 15, 30, 34, 41, 43, 45, 46, 51, 52, 53, 54, 57, 59 a 60 sa dátum „31.8.2006“ nahrádza dátumom „31.12.2007“;
                           
                        
                              c)
                           
                           
                              pre referenčné čísla 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 35, 36, 37, 38, 39, 44, 47, 48, 49, 50, 55, 56 a 58 sa dátum „31.12.2006“ nahrádza dátumom „31.12.2007“.